armvectores/hy_wikipedia_2023 huggingface dataset:
Ամիր Յարոն

Ամիր Յարոն (անգլ.՝ Amir Yaron, 1964, Թել Ավիվ, Իսրայել), իսրայելցի և ամերիկացի տնտեսագետ,, պրոֆեսոր, Իսրայելի բանկի կառավարիչ։


== Կենսագրություն ==
Ամիր Յարոնը ծնվել է Իսրայելում 1964 թվականին և իր մանկությունն անցկացրել է Ռամաթ ՀաՇարոնում և Ռամաթ Գանում։ 1985 թվականից մինչև 1989 թվականը ծառայել է Իսրայելի պաշտպանության բանակում՝ որպես NHS-ի ֆինանսական խորհրդատուի բաժնի սպա։ Թել Ավիվի համալսարանում ստացել է բակալավրի, ապա մագիստրոսի կոչում տնտեսագիտության ոլորտում, ավարտել է այն գերազանցությամբ 1989 թվականին։  Ուսումը շարունակել է Չիկագոյի համալսարանում, որտեղ 1994 թվականին ստացել է դոկտորի աստիճան։
Ավարտելուց հետո զբաղվել է հետազոտություններով և դասավանդել ԱՄՆ տարբեր համալսարաններում, նրա մասնագիտական կարիերայի մեծ մասը կապված է Փենսիլվանիայի համալսարանի հետ։ 2009 թվականից  Ուորթոնի բիզնեսի դպրոցի ֆինանսների պրոֆեսոր է։ Աշխատել է Ֆիլադելֆիայի Դաշնային պահուստային բանկի գիտական խորհրդատու։
2018 թվականի հոկտեմբերի 9-ին վարչապետ Բենիամին Նեթանյահուն հայտարարեց, որ ինքը ընտրել է Ամիր Յարոնին որպես Իսրայելի բանկի հաջորդ կառավարչի թեկնածու։ Նա  այդ պաշտոնին պաշտոնապես հաստատվել է 2018 թվականի դեկտեմբերի 24-ին՝ փոխարինելով Կարնիտ Ֆլուգին, որի լիազորությունների ժամկետը լրացել է նոյեմբերին։


== Ծանոթագրություններ ==


== Արտաքին հղումներ ==
Официальная биографияArchived 2020-08-04 at the Wayback Machine.
Wharton Professor Amir Yaron Tapped as Next Bank of Israel GovernorArchived 2020-07-02 at the Wayback Machine.(անգլ.)
Իսրայելի հրեաներ

Իսրայելի հրեաներ (եբրայերեն՝ יהדות ישראל‎‎), ազգությամբ հրեա և/կամ հուդայականություն դավանող Իսրայելի պետության քաղաքացիները և/կամ այդտեղ մշտական բնակություն հաստատածները, ինչպես նաև այդ անձանց ժառանգները ուրիշ երկրում։
Իսրայելի հրեաները հիմնական բնակվում են Իսրայելում, ինչպես նաև արևմտյան մի շարք երկրներում։ Այդ հրեաները հիմնականում խոսում են եբրայերենով և հուդայականություն են դավանում։ Այժմ Իսրայելի պետությունում բնակվում է աշխարհի հրեաների կեսը։


== Արտաքին հղումներ ==
Իսրայելի հրեաների մեծ մասը կողմ է երկրում ապարտեիդին․ հարցում
Սեն Պիեռ Բուա

Սեն Պիեռ Բուա (ֆր.՝ Saint-Pierre-Bois), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 715 մարդ, բնակչության խտությունը` 97.95 մարդ/կմ²։ Բնակավայրը զբաղեցնում է 7.3 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 40 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 492 աշխատունակ (15-64 տարեկան)  բնակիչ, որոնցից ակտիվ էին 389-ը, իսկ ոչ ակտիվները` 103։ Ակտիվության ցուցանիշը կազմում է 79,1 %։ 389 աշխատունակ մարդկանցից աշխատել է 378 անձ (207 տղամարդ և 171 կին)։ Գործազուրկ են եղել 11 անձ (3 տղամարդ և 8 կին)։ 103 անաշխատունակներից 36-ը եղել են աշակերտներ կամ ուսանողներ, 44-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դալառ

Դալառ, գավառ Մեծ Հայքի Տուրուբերան նահանգի կազմում։ Գտնվում է Արածանի գետի վերին ավազանի արևմտյան կողմում։ Հարավ-արևելքից սահմանակից էր Ապահունիք, հարավից՝ Տուարածատափ, արևմուտքից՝ Դաստավորք գավառներին, հյուսիսից՝ Այրարատի Բագրևանդ գավառին։ Ներկայում համապասխանում է թուրքական վարչական բաժանման Թոռլու գավառակին։


== Տես նաև ==
Տուրուբերան
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Նովոնիկոլաևկա (գյուղ, Ժովտնևի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1885 թվականին։
2001 թվականի տվյալներով Նովոնիկոլաևկա գյուղում բնակվում էր 1 161 մարդ։ Բնակավայրը զբաղեցնում է 0,418 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրենո (կանտոն)

Անվան այլ կիրառումների համար տե՛ս՝ Բրենո (այլ կիրառումներ)Բրենո (ֆր.՝ Brénod), Ֆրանսիայի կանտոն, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Նանտյուա օկրուգի մեջ։ Համաձայն 2006 թվականի մարդահամարի կանտոնի բնակչությունը 3576 մարդ էր։ Կանտոնի համարը 106 է։ Բրենո կանտոնում կա 12 կոմունա, որոնցից ամենամեծը Բրենո կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ռոմեն Ալեսսանդրինի

Ռոմեն Ալեսսանդրինի (ֆր․՝ Romain Alessandrini, ապրիլի 3, 1989(1989-04-03), Մարսել), ֆրանսիացի կիսապաշտպան, ով հանդես է գալիս Մարսելի Օլիմպիկում։


== Ակումբային կարիերա ==


=== Գենիոն ===
2008 թվականին Ռոմենը պայմանագիր է կնքել «Գենիոնի» հետ։ 2008/2009 մրցաշրջանում Ռոմենը Գենիոնի կազմում հանդես է եկել Լիգա 3-ում։


=== Կլերմոն ===
2010 թվականին Ռոմենը տեղափոխվել է Լիգա 2-ում հանդես եկող «Կլերմոն»։ Իր դեբյուտը ֆուտբոլիստը նշել է 2010 թվականի հուլիսի 30-ին, Ֆրանսիայի լիգայի խաղարկության առաջին փուլում՝ «Մեցայի» դեմ խաղում, և հենց այդ խաղում խփել իր առաջին գոլը պրոֆեսիոնալ ակումբու մ։ «Կլերմոնում» 2 մրցաշրջանի ընթացքում Լիգա 2-ում մասնակցել է 68 հանդիպման և դարձել 22 գոլի հեղինակ։


=== Ռեն ===
2012 թվականի ամռանը Ռոմենը տեղափոխվել է «Ռեն»։ Նոր թիմի կազմում իր դեբյուտը նշել է 2012 թվականի օգոստոսի 25-ին Ֆրանսիայի առաջնության 3-րդ տուրում կայացած «Նիցայի» դեմ խաղում։


=== Օլիմպիկ ===
2014 թվականի ամռանը Ռոմենը պայմանագիր է կնքել Մարսելի Օլիմպիկի հետ։


== Վիճակագրությունը ==


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը soccerway.com կայքում
Խիբուլա

«Խիբուլա» (վրաց.՝ ხიბულა), 2016 թվականին 42film, Alamdary Films, Arizona Films ընկերությունների և ռեժիսոր Գիորգի Օվաշվիլիի նկարահանած վրացական ֆիլմ։
Ֆիլմի բյուջեն կազմել է 1 525 011 եվրո։ 2011 թվականին ֆիլմը ներկայացվել է Կաննի կինոփառատոնում, 2017 թվականին՝ «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։


== Սյուժե ==
Պատերազմից պառակտված երկրի նախագահական պալատը ընկնում է ապստամբ ուժերի ձեռքը։ Փախչող նախագահին ուղեկցում են վարչապետն ու չորս թիկնապահները։ Նրանք նախագահին խորհուրդ են տալիս գնալ այլ երկիր, բայց նախագահը հրաժարվում է հեռանալ իր ժողովրդից։ Նա ցանկանում է հասնել թագավորական զորքերին, որոնք, ըստ բամբասանքների, սպասում եմ հեռավոր Խիբուլա գյուղում։ Ուղևորությունը դժվար է. սառեցնող ցրտի միջով ոտքով անցնում են լեռնային վայրերով։ Թշնամու անտեսանելի ուժերը հետապնդում են նախագահին՝ համոզված, որ նախագահը գիտի, որ իրենք հետապնդում են նրան։ Խիբուլայում թագավորական զորքերի ոչ մի նշան չկա։ Նախագահը սկսում է կասկածել վարչապետի և թիկնապահների հավատարմությանը։ Ֆիզիկական ճամփորդությունը դառնում է հոգևոր ճամփորդություն դեպի մի նպատակ, որն անհայտ է այն մարդկանց համար, որոնք երդվել են պաշտպանել նրան։ Նրա պաշտպանների դերը դառնում է անհասկանալի. արդյոք նրանք հետևում են նախագահին՝ պաշտպանելով նրան թշնամու ուժերից կամ իրենից։ Նախագահը բարձրանում է լեռներ՝ հետապնդվելով իր ընկերների և թշնամիների կողմից։


== Դերեր ==
Հոսեյն Մահջուբ
Քիշվարդ Մանվելիշվիլի
Զուրաբ Անթելավա
Նոդար Ձիձիգուրի
Գալոբա Գամբարով


== Նկարահանող խումբ ==
Պրոդյուսեր (ներ)՝ Գիորգի Օվաշվիլի, Այքե Գորեչկա, Գիյոմ դը Սեյ, Քրիստոֆ Կուկուլա
Ռեժիսոր՝ Գիորգի Օվաշվիլի
Սցենարի հեղինակ (ներ)՝ Գիորգի Օվաշվիլի, Ռուլոֆ Յան Մինեբո
Օպերատոր՝ Էնրիկո Լուչիդի
Երաժշտությունը՝ Իոսիֆ Բարդանաշվիլի
Հնչյունային ձևավորող՝ Սեբաստիան Շմիդտ
Մոնտաժող՝ Սուն-մին Կիմ


== Ծանոթագրություններ ==


== Արտաքին հղումներ ==
Khibula(անգլ.) ֆիլմը Internet Movie Database կայքում
Նիժնիե Ելիշի

Նիժնիե Ելիշի (ռուս.՝ Нижние Елыши), գյուղ Ռուսաստանի Չուվաշիա հանրապետության Ալիկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախալսոփելի (Քարելի շրջան)

Ախալսոփելի (վրաց.՝ ახალსოფელი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Քարելից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 750 մարդ։


== Ծանոթագրություններ ==
Ջոն Պատրիկ Շենլի

Ջոն Պատրիկ Շենլի (անգլ.՝ John Patrick Shanley, հոկտեմբերի 3, 1950(1950-10-03), Բրոնքս շրջան, Նյու Յորք, Նյու Յորք, ԱՄՆ), ամերիկացի դրամատուրգ, սցենարիստ, թատրոնի և կինոյի ռեժիսոր։ «Օսկար» մրցանակի դափնեկիր է (1988)։


== Կենսագրություն ==
Ծնվել է Բրոնքսում, իռլանդա-ամերիկյան ընտանիքում։ Նրա մայրը աշխատել է որպես հեռախոսի օպերատոր, իսկ հայրը` մսավաճառ։ Շրջանը, որտեղ մեծացել է Ջոնը, համարվել է ամենավտանգավոր և հանցավոր վայրերից մեկը։
Ավարտել է Նյու Յորքի համալսարանի մշակույթի, կրթության և մարդկային զարգացման դպրոցը։
Ջոնն ապրում է Նյու Յորքում, իր կնոջ` Ջեյն Հեյնսի հետ։


== Ֆիլմագրություն ==


=== Սցենարիստ ===
Լուսնի իշխանություն (1987)
Հինգ անկյուն (1987)
Հունվարյան մարդ (1989)
Ջոն ընդդեմ հրաբխի (1990)
Ողջերը (1993)
Մենք վերադարձել ենք։ Դինոզավրի պատմությունը (1993)
Կոնգո (1995)
Ուղիղ եթեր Բաղդադից (2002)
Կասկած (2010)


=== Ռեժիսոր ===
Ջոն ընդդեմ հրաբխի (1990)
Կասկած (2010)


== Պարգևներ և առաջադրում ==


=== Պարգևներ ===
1988` «Օսկար լավագույն օրիգինալ սցենարի համար (Լուսնի իշխանություն)
1988` ԱՄՆ սցենարիտների գիլդիայի մրցանակ լավագույն օրիգինալ սցենար անվանակարգում (Լուսնի իշխանություն)
2002` Բրոնքսի փառքի սրահ
2005` Պուլիցերյան մրցանակ` լավագույն դրամայի համար (Կասկած։ Առակ)
2005` Դրամա Դեսկ մրցանակ` լավագույն պիես համար (Կասկած։ Առակ)
2005` «Թոնի» մրցանակ` լավագույն պիես անվանակարգում (Կասկած։ Առակ)
2005` «Obie» մրցանակ` լավագույն դրամատուրգ անվանակարգում (Կասկած։ Առակ)
2009` ԱՄՆ սցենարիստների գիլդիայի մրցանակ` Յան Մակ-Լելլան Հանթերի անվան պարգև


=== Առաջադրում ===
1988` «Ոսկե գլոբուս» լավագույն սցենարի համար (Լուսնի իշխանություն)
1988` «Դավիթ դի Դոնատելլո» մրցանակ` լավագույն օտարալեզու սցենարի համար (Լուսնի իշխանություն)
2003` Փրայմ-թայմ Էմմի մրցանակ` մինի սերիալի, ֆիլմի կամ դրամատիկական ծրագրի լավագույն սցենար անվանակարգում («Ուղիղ եթեր Բաղդադից»)
2005` Դրամա Դեսկ մրցանակ` լավագույն պիեսի համար («Ծովայինի երգը»)
2008` «Ոսկե գլոբուս» մրցանակ` լավագույն սցենարի համար («Կասկած»)
2008` Օսկար լավագույն ադապտացված սցենարի համար («Կասկած»)
2008` ԱՄՆ սցենարիստների գիդիայի մրցանակ` լավագույն ադապտացված սցենարի համար («Կասկած»)
2008` «Critic's Choice Movie Awards» մրցանակ` լավագույն սցենարի համար («Կասկած»)
2014` «Թոնի» մրցանակ` լավագույն պիեսի համար (Մալինգարից դուրս)


== Ծանոթագրություններ ==
Լա Ժունկերա

Լա Ժունկերա (իսպ.՝ La Junquera, բասկ.՝ La Jonquera, կատ.՝ La Jonquera), քաղաք և մունիցիպալիտետ Իսպանիայում, մտնում է Գրանադա նահանգի, ինչպես նաև Անդալուսիա ինքնավար մարզի մեջ։ Մունիցիպալիտետը գտնվում է Ալտ Էմպորդա շրջանում։ Տարածքը՝ 57,31 կմ²։ Բնակչությունը՝ 3106 մարդ (2010 թվականի տվյալներով ) ։ Պրովինցիայի ադմինիստրացիայից ունի 65 կմ հեռավորություն։
Փրինսթոնի հանրագիտարանը նույնացնում է ժամանակակից Լա Ժունկերի հին հռոմեական բնակչությունը, որի կենտրոնը Յունկարեյն է, որը գտնվում է Գերկուլես ճանապարհը նրան կապող Գադիրի հետ, որը Հռոմում է։ Յունկարեյը գտնվում 18 կմ դեպի հյուսիս, Ֆիգերասանի վերջն է, Պիրենյամի քաղաքի առջև։ Յունկարեյան նշված է «Երթուղով», և Ստրաբոնի, որը կոչ է անում իր Յունկարեյին, որ այնտեղ ականապատ է։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2019-04-14 at the Wayback Machine.
Página web del Ayuntamiento de La Junquera Archived 2019-04-14 at the Wayback Machine.
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Sitio web del Consejo Comarcal del Alto Ampurdán Archived 2008-05-03 at the Wayback Machine.
Mapa de La Junquera en Google Maps
Մաճկալ

Անվան այլ կիրառումների համար տե՛ս՝ Մաճկալ (այլ կիրառումներ)Մաճկալ ( մաճ՝ արոր հայերեն կալել՝ բռնել), գութանի, արորի կոթը՝ մաճը, բռնող շինականը։ Ուղղություն էր տալիս խոփին և հերկում վարելադաշտը։ Նրա ցուցումներով էին գործում եզներին քշող հոտաղները։ Մաճկալը մեծ ժողովրդականություն է վայելել։ Նրա մասին հորինվել են երգեր, բանաստեղծություններ։
Էնեայի ծառի թանգարան

Էնեայի ծառի թանգարան (գերմ.՝ Enea Baummuseum), 75,000 քմ այգի է Ցյուրիխի լճի մոտ, Ռապերսվիլ Յոնայում, Սուրբ Գալեն գավառում, Շվեյցարիա։ Ծառի թանգարանը ցուցադրում է 25 տեսակների 50-ից ավելի ծառեր, ինչպես նաև` միջազգային արվեստագետների քանդակներ։


== Պատմություն ==
Ծառի թանգարանը հիմնադրվել է 2010 թվականին, նախագծվել և կառուցվել է լանդշաֆտի ճարտարապետ Էնզո Էնեայի կողմից։ Ցյուրիխի լճում տարածքը վարձակալվել է Մարիացել Վուրմսբախ Սիսթերսիալ աբբայության կողմից։ Մինչև կառուցումը ջուրը պետք է հեռացվեր թաց տարածքներից։ Այս նպատակով ստեղծվել են նոճիների ճահիճը։ Այս տեսակի ծառերը բնականորեն շատ ջուր են վերցնում հողից (գոլորշունակություն)։ Այժմ այդ ծառուղին ձևավորում է Ծառի թանգարանի մուտքը։ Թանգարանը բաց է հանրության համար իր բացման օրվանից։

		
		
		
		


== Ծառերի պոպուլյացիա ==
Թանգարանի տարածքում աճող ծառերը պետք է որ ճահճացած լինեին, բայց դրանք փրկվել են Էնեայի կողմից և նորից տնկվել են Ծառի թանգարանում։ Հետևյալ տեսակները պատկանում են ծառի պոպուլյացիային. 


== Արվեստ ==
Միջազգային տարբեր քանդակագործների քանդակներ պահվում են Ծառի թանգարանում։ Այնտեղ կարելի է տեսնել հետևյալ գործերը.


== Ծանոթագրություններ ==


== Արտաքին հղումներ ==
Enea Tree Museum
Report on the opening in the New York Times
Report by Arte Metropolis
Report on welt.de
Portrait by myswitzerland.com
Հայ ուսանողական և երիտասարդական միություն

Հայ ուսանողական և երիտասարդական միություն, ստեղծվել է 1960 թվականին։ Հիմնական խնդիրն է Ավստրայի հայ երիտասարդության համախմբումը, նրան ազգային կյանքին հաղորդակից դարձնելը։ Այդ նպատակով միությունը կազմակերպում է գրական երեկույթներ, բեմադրություններ, բանակումներ, Հայ դատին նվիրված քննարկումներ են։ Միությանը կից 1976 թվականից գործում է «Հեղին և Եաղուբյան» հիմնադրամը, որի նպատակն է օժանդակել Ավստրիայի հայ ուսանողուհիներին։
Աստերոիդների ցանկ (304401-304500)

Աստերոիդների ցանկ (304301-304400)  • Աստերոիդների ցանկ  • Աստերոիդների ցանկ (304501-304600)
 Աստերոիդների ցանկ (304301-304400)  • Աստերոիդների ցանկ  • Աստերոիդների ցանկ (304501-304600)
Պիցցա (այլ կիրառումներ)

Պիցցա, կարող է վերաբերել՝

Պիցցա - իտալական խոհանոցի այցեքարտային սննդատեսակ
Պիցցա - երաժշտական խումբ, ստեղծվել է 2009 թվականին Սերգեյ Պրիկազչիկովի կողմից
Կուլբակովո (այլ կիրառումներ)

Կուլբակովո, կարող է վերաբերել՝

Կուլբակովո - գյուղ Ռուսաստանի Բաշկորտոստան հանրապետության Կիգինսկի շրջանի կազմում
Կուլբակովո - գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում
Շոլդա (այլ կիրառումներ)

Շոլդա, կարող է վերաբերել՝

Շոլդա - գետ Ռուսաստանում, հոսում է Վոլոգդայի մարզում
Շոլդա - գետ Ռուսաստանում, հոսում է Վոլոգդայի մարզում
Թերզյան (այլ կիրառումներ)

Թերզյան կարող է ունենալ հետևյալ կիրառումները․

Ալիսիա Թերզյան (ծ. 1934), արգենտինահայ դիրիժոր, կոմպոզիտոր, դաշնակահարուհի, հասարակական գործիչ։
Անդրանիկ Թերզյան (1927-1952), հայ բանաստեղծ։
Արմենուհի Թերզյան (1910-1992), թրքահայ բանաստեղծուհի։
Էդուարդ Թերզյան (1882-1955), հայ նկարիչ։
Թովմաս Թերզյան (1840-1909), հայ բանաստեղծ, դրամատուրգ։
Հակոբ Թերզյան (1879-1915), հայ հրապարակախոս, բանասեր։
Նուպար Թերզյան (1910-1994), թրքահայ դերասան։
Երվանդ Թերզյան, աստղաֆիզիկոս, ՀՀ ԳԱԱ արտասահմանյան անդամ։
Դարզի Թերզյան, ՀՀ ԳԱԱ արտասահմանյան անդամ, պրոֆեսոր։
Թերզյան, գյուղ Ռուսաստանի Կրասնոդարի երկրամասի Տուապսեի շրջանում։
Կազարևո

Կազարևո (ռուս.՝ Казарево), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (5219)

Ժողովածու (5219), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5219 թվի տակ։ Ձեռագիրը գրվել է 17-րդ դարում։ Ստացողը եղել է Մելիքեեթ երեցը։ Գրված է թղթի վրա, որն ունի 18x12.5 չափս։ Ձեռագիրը կազմված է 88 թերթից։ Գրված է միասյուն, բոլորգրով։ Կազմը` կաշեպատ տախտակ։ Հիշատակարան գրչի՝ 13բ, 29բ, 61ա, 67բ։


== Բովանդակություն ==
Քարոզ խոստովանութեան։ 
Հարցմունք վասն մկրտութեան։ 
Տեսիլ Մարիամու։ 
Թուղթ երկնառաք։ 
Եփրեմայ Ասորւոյ Վասն պահելոյ սուրբ կիւրակէին։ 
Քարոզք։
Կանոնք Գր․ Լուսավորչի։ 
Տեսիլ Ներսիսի Մեծի։


== Ծանոթագրություններ ==
Սկալևայա

Սկալևայա (ուկրաիներեն՝ Скалева), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Սկալևայա գյուղում բնակվում էր 657 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղարաբաղցի կինը (քանդակ, Երևան)

«Ղարաբաղցի կինը» քանդակ, գտնվում է Երևանում, Օպերայի մոտ՝ Սայաթ-Նովայի պողոտայի և Տերյան փողոցների խաչմերուկում։ Քանդակը ստեղծվել է 1985 թվականին, քաղաքում տեղադրվել է 1988 թվականին։


== Հեղինակ ==
Քանդակագործ՝ Դավիթ Երևանցի


== Տվյալներ ==
Քանդակը բրոնզից է, բարձրությունը 3 մետր է։


== Պատմություն ==
Քանդակը տեղադրվել է 1988 թվականի նոյեմբերի 11-ին Օպերային թատրոնի մերձակա այգում։ Հեղինակը՝ Դավիթ Երևանցին, այն նվիրել է Մշակույթի հայկական ֆոնդին։
Քանդակագործը արձանը կերտել է ծնունդով շուշեցի, մենապարուհի ու երգչուհի Արև Բաղդասարյանի կերպարով։ Խորհրդային իշխանություններն արգելել էին քանդակը տեղադրել քաղաքում. այն երկու տարի գտնվում էր ձուլարանում։ Արցախյան շարժումից հետո՝ 1988 թվականին, արձանը տեղադրվեց Կարապի լճի վերին հատվածում։ Հուշարձանի պատվանդանին փորագրված է. «Ժող. արտիստ Արև Բաղդասարյանի հիշատակին»։


== Պատկերասրահ ==

		
		
		
		


== Ծանոթագրություններ ==
Ուրվապատկեր

Ուրվապատկեր, ուրվանկար, ստվերանկար, սիլուետ, լայն առումով՝ ինչպես բնության մեջ, այնպես էլ արվեստում առարկայի բնորոշ ընդհանուր աղոտ գծագրությունը, արտապատկերը, որ նման է նրա ստվերին՝ ստվերանկարը։ Նեղ առումով ուրվապատկերը գրաֆիկական տեխնիկայի տեսակ է՝ ֆիգուրների և առարկաների հարթային միատոն պատկերումը։ Նկարված (տուշով կամ ճերմակով) կամ թե թղթից կտրված ու որևէ ֆոնի վրա փակցված ուրվանկարը ստեղծում է հոծ, ուրվագծով եզրափակված, մուգ կամ բաց մակերես՝ կոնտրաստային ֆոնի վրա։ Ուրվապատկերի արվեստը հնուց հայտնի է Չինաստանում (դեռևս պահպանում է իր ավանդույթները), Ճապոնիայում և Ասիայի այլ երկրներում։ Եվրոպայում տարածվել է XVIII դարից, սիրված ժանրեր են դարձել կիսադեմ դիմանկարները, կենցաղային փոքրիկ տեսարանները, պատկերազարդումները, նատյուրմորտները։
Նովոսյոլովկա Վտորայա (գյուղ, Յասինովատսկի շրջան)

Անվան այլ կիրառումների համար տե՛ս՝ Նովոսյոլովկա ՎտորայաՆովոսյոլովկա Վտորայա (ուկրաիներեն՝ Новоселівка Друга), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Նովոսյոլովկա Վտորայա գյուղում բնակվում էր 131 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3953) Պերթ

(3953) Պերթ (անգլ.՝ Perth), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,26145 ա. մ., առավելագույնը մոտենում է 1,8373 ա. մ. հեռավորության վրա և հեռանում 2,6856 ա. մ.։ Արեգակի շուրջ մեկ ամբողջական պտույտ է կատարում 1242,16 երկրային օրվա ընթացքում, իր ուղեծրով շարժվելով միջինում 0,289817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3953) Պերթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեյտրոնային դանդաղեցուցիչ

Նեյտրոնային դանդաղեցուցիչ, միջուկային ռեակտորներում նեյտրոնների էներգիան փոքրացնելու համար օգտագործվող նյութեր։ Նեյտրոններն էներգիան կորցնում են Նեյտրոնային դանդաղեցուցիչի միջուկների հետ բախվելու հետևանքով։ Էներգիայի զգալի կորուստներ ապահովելու համար Նեյտրոնային դանդաղեցուցիչ պետք է ունենան ցրման մեծ և կլանման փոքր կտրվածքներ։ Նեյտրոնային դանդաղեցուցիչ բնութագրվում են դանդաղեցնող ունակությամբ, որը համեմատական է տրոհման ակտի ժամանակ ծնված նեյտրոնների էներգիան ջերմայինի փոխակերպելու համար անհրաժեշտ բախումների թվին, և դանդաղեցման գործակցով, որը հավասար է տվյալ նյութի դանդաղեցնող ունակության և կլանման ամենամեծ մակերեսի հարաբերությանը։ Որպես Նեյտրոնային դանդաղեցուցիչ հիմնականում օգտագործում են գրաֆիտ, սովորական և ծանր ջուր, բերիլիումի միացություններ։
Ալիսսե

Ալիսսե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իգգդրասիլ

Իգգդրասիլ (հին սկանդինավերեն՝ Yggdrasill, [ˈyɡːˌdrasilː]), հսկայական հացենի, տիեզերական ծառ, որը կենտրոնական նշանակություն ունի սկանդինավյան դիցաբանությունում։ Այն գտնվում է տիեզերքի կենտրոնում և նրանից է կախված ինը աշխարհների գոյությունը։ 
Հիշատակվում է Պոետիկ Էդդայում, որ կազմվել է 13-րդ դարում ավանդական աղբյուրներից, ինչպես նաև՝ Արձակ Էդդայում՝ գրված իսլանդացի Սնորրի Սթուրլուսոնի կողմից 13-րդ դարում։ Երկու աշխատություններում էլ Իգգդրասիլը հսկայական հացենի է, որը գտնվում է աշխարհի կենտրոնում և համարվում է շատ սուրբ։ Աստվածները գնում են Իգգդրասիլի մոտ ամեն օր՝ ժողովներ անելու։ Իգգդրասիլի ճյուղերը տարածվում են երկինքներում, իսկ նրա երեք արմատներն այնքան խորն են, որ գտնվում են տարբեր աշխարհներում․ մեկը գտնվում է Ուրդարբրուննր ջրհորի մոտ երկնքում, մեկը՝ Հվերգելմիր աղբյուրի մոտ և մեկը՝ Միմիսբրուննր ջրհորի մոտ։ Իգգդրասիլի մոտ բնակվում են որոշ էակներ՝ Նիդհյոգր վիշապը, մի անանուն արծիվ և եղջերուներ Դաիննը, Դվալիննը, Դունեյրրը և Դուրաթորը։
Գոյություն ունեն տարբեր տեսություններ, թե ինչ ծագում ունի Իգգդրասիլի մասին պատկերացումը։ Ոմանց կարծիքով Իգգդրասիլը հացենուց տարբերով ծառատեսակ է, որոշ գիտնականներ կապեր են փնտրում Իգգդրասիլի և Միմամեիդրի, Լեյրադրի, Հոդդմիմիս անտառի և Ուպպսալա սուրբ ծառի միջև։ Առանձին ուսումնասիրության առարկա է Իգգդրասիլի ճակատագիրը Ռագնարոկի ժամանակ։


== Անվանումը ==

Իգգդրասիլ բառի համար ընդունված բացատրությունն է «Օդինի ձի», ինչը նշանակում է կախաղան։ Այս բացատրությունը գալիս է նրանից, որ drasill հին սկանդինավերենում նշանակում է ձի, իսկ Ygg(r)-ը Օդինի բազում անուններից մեկն է։ Պոետիկ Էդդայի Հավամալ գլխում նկարագրում է, թե ինչպես է Օդինն ինքն իրեն զոհաբերում՝ կախվելով Իգգդրասիլի ճյուղերից, ինչն Իգգդրասիլը դարձնում է Օդինի կախաղան։ 
Այլ տեսության համաձայն՝ Իգգդրասիլը բնավ ծառի անվանումը չէ, այլ միայն askr Yggdrasil արտահայտությունն է վերաբերում տիեզերական ծառին, ինչը նշանակում է «ծառը, որին Օդինի ձին է կապված»։ 
Ֆ. Դեթթերի ինտերպրետացիայում Իգգդրասիլ բառը գալիս է yggr՝ տեռոր բառից և նշանակում է «տեռորի ծառ»։


== Ծանոթագրություններ ==


== Աղբյուրներ ==
Պերեչինի շրջան

Պերեչինի շրջան (ուկրաիներեն՝ Перечинський район), շրջան Ուկրաինայի Անդրկարպատյան մարզում։
Ստեղծվել է 1945 թվականին։ Վարչական կենտրոնը՝ Պերեչին։


== Աշխարհագրություն ==
Շրջանի տարածքի մակերեսը կազմում է 631 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 32026 մարդ։ Բնակչության խտությունը կազմում էր 50,75 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Նիլսենի վարկանիշ

Նիլսենի վարկանիշ (անգլ.՝ Nielsen ratings), լսարանի քանակի չափման համակարգ, որը ստեղծվել է Nielsen Holdings-ի կազմի մեջ մտնող Nielsen Media Research ընկերության կողմից ԱՄՆ-ում հեռուստատեսային հաղորդումների հեռուստադիտողների քանակը պարզելու համար։ Գովազդի հարցերով զբաղվող, իսկ ավելի ուշ ռադիոհեռարձակման և հեռուստահեռարձակման պահանջարկի մարկետոլոգ Արթուր Նիլսենի կողմից ստեղծված Nielsen Media Research-ը մշակեց Նիլսենի վարկանիշը հենց ռադիոհաղորդումների պահանջարկը և ժողովրդականությունը չափելու համար, իսկ 1950 թվականին սկսեց զբաղվել հեռուստալսարանի չափման հարցերով՝ մշակված Նիլսենի և նրա ընկերության կողմից ռադիոունկնդիրների քանակի չափման սկզբունքների հիման վրա։


== Չափման մեթոդներ ==
Վարկանշային տվյալներ ստանալու համար օգտագործվում է երկու հիմնական մեթոդ։ Առաջին մեթոդը հիմնված է նպատակային լսարանի՝ հեռուստածրագրերի շարքում իրենց նախասիրությունների վերաբերյալ գրառումների հետազոտման վրա։ Լսարանի տարբեր խմբերից հավաքված տվյալների վերլուծությունը թույլ է տալիս կազմել ամբողջական պատկերացում կազմել ցանկացած շոուի, հեռուստաալիքի կամ հեռարձակման ժամանակի վերաբերյալ։ Երկրորդը հիմնված է հատուկ սարքի՝ փիփլմետրի, կիրառության վրա, որը ներդրվում է հեռուստացույցի մեջ և հաշվում է այդ հեռուստացույցից օգտվող լսարանի նախասիրությունների տեղեկատվությունը։ Այս սարքը թույլ է տալիս որոշել որոշակի լսարանի ավելի լայն նախընտրությունները և ավելի ճշգրիտ ժամանակային տիրույթում։ Կան նաև սարքեր, որոնք ճանաչում են լսարանի առանձին անդամներին (օրինակ՝ ընտանիքի բոլոր անդամներին), բայց Nielsen Media Research ընկերությունը չի օգտագործում այս սարքը, թեև այն կարող էր ըստ ժողովրդագրական հատկանիշի տալ ավելի տարբերակված արդյունքներ (օրինակ՝ երեխաների, դեռահասների, մեծահասակների շրջանում ամենատարածված ծրագրերի մասին տվյալների ստացում և այլն)։


== Նիլսենի վարկանշով առավել հանրաճանաչ շոուներ ==
Արթուր Նիլսենն սկսել է վարկանիշների կազմումը 1950 թվականին։ Նրանից առաջ դրանով զբաղվում էին միանգամից մի քանի ընկերություններ, որոնցից էր, օրինակ, «Variety" ամսագիր» Աղյուսակում նշված են այն հեռուստածրագրերը, որոնք եթերաշրջանն ավարտել են Նիլսենի ամենաբարձր վարկանշով՝


== Ծանոթագրություններ ==
(8544) Սիգենորի

(8544) Սիգենորի (անգլ.՝ Sigenori), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 17-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,30842 ա. մ., առավելագույնը մոտենում է 2,113 ա. մ. հեռավորության վրա և հեռանում 2,5039 ա. մ.։ Արեգակի շուրջ մեկ ամբողջական պտույտ է կատարում 1281,06 երկրային օրվա ընթացքում, իր ուղեծրով շարժվելով միջինում 0,281017 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8544) Սիգենորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառոսերա

Կառոսերա (իսպ.՝ Carrocera) բնակավայր և մունիցիպալիտետ Իսպանիայում։ Գտնվում է Լեոն պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Լունա շրջանում։ Բնակչությունը՝ 555 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Մեդիյակ

Մեդիյակ (ֆր.՝ Médillac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 154 մարդ, բնակչության խտությունը` 26.37 մարդ/կմ²։ Բնակավայրը զբաղեցնում է 5.84 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 155 կմ հարավ, Անգուլեմ քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 93 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 25։ Ակտիվության ցուցանիշը կազմում է 73,1 %։ 68 աշխատունակ մարդկանցից աշխատել է 58 անձ (34 տղամարդ և 24 կին)։ Գործազուրկ են եղել 10 անձ (3 տղամարդ և 7 կին)։ 25 անաշխատունակներից 7-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանչիկդաղ

Դանչիկդաղ, լեռնագագաթ Թուրքիայի Էրզրումի նահանգում, Անտիպոնտական լեռնահամակարգում, Աշկալա գյուղաքաղաքից մոտ 18 կմ հյուսիս-արևմուտք, Արևմտյան Եփրատի և Ճորոխի ջրբաժան շրջանում։ Նշանակված է Կովկասի 5-վերստանոց քարտեզում։


== Ծանոթագրություններ ==
Միկրոպարարտանյութեր

Միկրոպարարտանյութ, միկրոտարրեր պարունակող պարարտանյութ։ Ստորաբաժանվում են երկու խմբի՝ միամիկրոպարարտանյութեր (բորային, պղնձային, մանգանային, մոլիբդենային և այլն) և բազմամիկրոպարարտանյութեր (պարունակում են 2 և ավելի միկրոտարր)։ 
Որպես միկրոպարարտանյութեր օգտագործվում են միկրոտարրերի աղերը, արդյունաբերական թափոնները (խարամ, շլակ և այլն), ֆրիտները (աղերի և ապակու համաձուլվածքները), խելատները (օրգանական նյութերի և մետաղների միացությունները)։ Միկրոպարարտանյութերը լայնորեն օգտագործվում են հատկապես 1940 թվականից հետո։ 
Հայաստանում նպատակահարմար է օգտագործել Զանգեզուրի և հարավարևելյան շրջանների անտառային դարչնագույն, տափաստանային և բոլոր գոտիների գետահովտային հողերի պարարտացման համար։ Պղնձային միկրոպարարտանյութեր, կիրառվում են պղնձի սուլֆատի (պարունակում է մոտ 23% Cu), պիրիտային հանքամնացորդի (0, 3—0, 5% Cu) ձևերով, հիմնականում տորֆային և ավազային ճմապոդզոլային հողերում՝ հացահատիկային, բանջարանոցային բույսերի, կարտոֆիլի, վուշի և այլ ցանքերում։ Մանգանային միկրոպարարտանյութեր մանգանի սուպերֆոսֆատ (պարունակում է 2—3% MnO), Mn պարունակող պատրաստուկ (3, 5—4, 5% MnO), մանգանի խարամ (12—22% Mn), մանգանի ֆրիտներ (7—21% MnO) և այլն, օգտագործվում են սևահողերում, ճմակարբոնատային, անտառային մոխրագույն հողերում։ Ցինկային միկրոպարարտանյութեր ցինկի սուլֆատ (մոտ 25% Zn), պղնձաձուլական գործարանների թափոններ, ցինկի խելատներ ու ֆրիտներ ևն, արդյունավետ են չեզոք ու հիմնային ռեակցիա ունեցող կարբոնատային և կրացված հողերում։ Մոլիբդենային միկրոպարարտանյութեր մոլիբդեն պարունակող փոշի, մոլիբդենի սուպերֆոսֆատ և այլն, օգտագործվում են ճմապոդզոլային թթու, անտառային մոխրագույն հողերում, կրազուրկ սևահողերում։ ՀԽՍՀ-ում արդյունավետ են լեռնամարգագետնային, մարգագետնատափաստանային հողերում և լեռնային սևահողերում։ Կոբալտային միկրոպարարտանյութեր կոբալտի սուլֆատ, նպատակահարմար է օգտագործել ճմապոդզոլային, հատկապես ավազային և ճահճային հողերում, որտեղ մշակվում են թիթեռնածաղկավոր բույսեր։ Միկրոպարարտանյութերը բարելավում են բերքի որակը, բարձրացնում բերքատվությունը, արագացնում հասունացումը, ավելացնում շաքարի, վիտամինների, յուղերի պարունակությունը պտուղներում ու սերմերում, կանխում բույսերի հիվանդությունները, բարձրացնում ցրտա-չորադիմացկունությունը և այլն։ Միկրոպարարտանյութերի նկատմամբ գյուղատնտեսական բույսերի պահանջը կախված է դրանց կենսաբանական առանձնահատկություններից և միկրոտարրերի (բույսի համար մատչելի ձևերի) պարունակությունից։ Պարարտացման հիմնական ձևերն են՝ սերմերի նախացանքային մշակում միկրոպարարտանյութերով, արտարմատային սրսկումներ և այլն։ Միկրոպարարտանյութերի չափաքանակը 0, 5—5 կգ/հա է։ Որոշ միկրոպարարտանյութեր օգտագործվում են մակրոպարարտանյութերի հետ։
NGC 1907

NGC 1907, լուսային բաժանում Կառավար համաստեղությունում։ Այս օբյեկտը մտնում է Նոր ընդհանուր կատալոգի կազմի մեջ։ Այն առաջին անգամ դիտարկել է Ֆրեդերիկ Գերշելը 1787 թվականի հունվարի 17-ին։


== Տես նաև ==
Մեսսեի օբյեկտների ցանկը
Նոր ընդհանուր կատալոգ


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 1907
Թեքե (Ամասիայի գավառ)

Թեքե, գյուղ Արևմտյան Հայաստանում, Սեբաստիայի վիլայեթի Ամասիայի գավառում։ Գտնվում էր Ամասիա քաղաքից հյուսիս-արևելք։
Բնակավայրի շրջակայքում կան գերեզմանաքարեր, հին շինությունների մնացորդներ և այլ հնություններ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սոսնովկա (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Սոսնովկա գյուղում բնակվել է 213 մարդ։ Բնակավայրը զբաղեցնում է 0,144 կմ² տարածք, բնակչության խտությունը՝ 1479,17 մարդ/կմ²։


== Նշանավոր բնակիչներ ==
Նիկոլայ Պետրովիչ Զագրայ (1951) - ռուս գիտնական, ոչ գծային ակուստիկայի բնագավառի մասնագետ, տեխնիկական գիտությունների դոկտոր, Տագանրոգի պետական ռադիոտեխնիկական համալսարանի պրոֆեսոր, Տագանրոգում Ֆաինա Ռանևսկայայի հիշատակի բնակարանի ստեղծող և առաջին պահապան։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դնեպրովսկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԴնեպրովսկոեԴնեպրովսկոե (ուկրաիներեն՝ Дніпровське), քաղաքատիպ ավան Ուկրաինայի Դնեպրոպետրովսկի մարզի Վերխնեդնեպրովսկի շրջանում։ Բնակավայրը նախկինում նաև անվանվել է Վերխնեդնեպրովսկի։ Հիմնադրվել է 1951 թվականին։
2001 թվականի տվյալներով Դնեպրովսկոե քաղաքատիպ ավանում բնակվում էր 5 809 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աղդաշ (լեռ, Կոտուր գետ)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, լեռ Կարմիր գետի միջին հոսանքի աջ ափին, Խոյ քաղաքից մոտ 18-19 կմ հարավ-արևմուտք Տեղադրման կոորդինատներ 38°30′37″ հս․. լ. 44°45′05″ ավ. ե.:


== Ծանոթագրություններ ==
Կազբեկ

Կազբեկ (վրաց.՝ მყინვარწვერი՝ սառցային, օսերեն՝ Сæна՝ սպիտակ լեռ, ռուս.՝ Казбек), լեռնագագաթ Մեծ Կովկասի Կողքային լեռնաշղթայում, Վրաստանի տարածքում։ Բարձրությունը 5033 մ է։


== Անվանում ==
Անվանումը տվել են ռուսները 19-րդ դարի սկզբին։ Մինչև ռուսների գալը լեռան ստորոտում գտնվող գյուղին տիրում էր տեղացի աշխան Կազիբեկը, որի անունով էլ աուլը կոչվեց Կազիբեկի, իսկ աուլի անունով էլ դիմացի լեռը՝ Կազբեկ։
Վրացերենով լեռը կոչվում է Մղինվարշվերի, որը նշանակում է «սառցային լեռ», իսկ օսեթերեն՝ Ուրսխոխ՝ «սպիտակ լեռ»։


== Ֆիզիկաաշխարհագրական տվյալներ ==
Կազբեկը հանգած հրաբուխ է՝ կազմված անդեզիտային, տրախիտ-լիպարիտային լավաներից, որոնք նստած են ստորին յուրայի թերթաքարերի վրա։ Ենթադրվում է, որ Կազբեկը գործել է անթրոպոգենում։ Գագաթը ծածկված է հավերժական ձյունով և ֆիռնով։ Լանջերով իջնում են հովտային սառցադաշտեր։ Սառցապատման ընդհանուր տարածությունը 30 կմ2 է։ Դերգետ սառցադաշտի վրա կա բարձր լեռնային օդերեվութաբանական կայան։ Զարգացած է տուրիզմը։


== Ծանոթագրություններ ==
Իխենհաուզեն

Իխենհաուզեն (գերմ.՝ Ichenhausen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 8391 մարդ (ըստ 2010 թվականի դեկտեմբերի 31-ի) ։ Տարածքը կազմում է 34,22 կմ²։ Պաշտոնական կոդ՝ 09 7 74 143։


== Ծանոթագրություններ ==


== Արտաքին հղումներ ==
Պաշտոնական էջ
Գազ խառն

Գազ խառն (լատ.՝ Astragalus commixtus), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Մինչև 10 սմ բարձրությամբ, կարճ ցցված մազիկներով խիտ ծածկված, միամյա բույս է։ Տերևներն ունեն 2-7 սմ երկարություն։ 3-7 զույգ տերևիկները բթացած գագաթով են կամ հազիվ նկատելի փորվածքով։ Ծաղկաբույլը 1-5 ծաղիկներով է, պսակը՝ բաց մանուշակագույն։ 1-3 սմ երկարությամբ, 3 մմ լայնությամբ գծային տերևները մանգաղաձև կորացած են, թեքված կտուցով և կարճաթավոտ։


== Տարածվածություն ==
Հայաստանում հանդիպում է Երևանի ֆլորիստիկական շրջանում (Երախի լեռնաշղթայի արևմտյան ծայրամասում)։ Աճում է նաև Նախիջևանում, Անատոլիայում, Հարավարևմտյան և Միջին Ասիայում, Իրանում, Աֆղանստանում և Պակիստանում։


== Էկոլոգիա ==
Աճում է ստորին լեռնային գոտում՝ ծովի մակարդակից 900 մ բարձրության վրա, կավոտ, խճաքարոտ լանջերին, ֆրիգանանման բուսականության մեջ։ Ծաղկում է մարտ-ապրիլ ամիսներին, պտղաբերում՝ ապրիլ-հունիսին։


== Պահպանություն ==
Կրիտիկական վիճակում գտնվող տեսակ է։ Հարավային Անդրկովկասում տեսակը գտնվում է իր ընդհանուր արեալի հյուսիսային սահմանում։ Հայաստանում հայտնի է մեկ պոպուլյացիա, որի տարածման և բնակության շրջանների մակերեսոը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։ Անհրաժեշտ է ստեղծել նոր ԲՀՊՏ Երախի լեռնաշղթայի վրա։


== Ծանոթագրություններ ==
Վունգտաու

Վունգտաուն ,(վիետ․՝ Vũng Tàu) (Հանոյական ակցենտ  vuŋ˧ˀ˥ taʊ̯˨˩, Հոշիմինի ակցենտ:  vuŋ˧˩˧ taːw˨˩ ), քաղաք է Վիետնամի հարավային մասում։ Քաղաքի բնակչությունը կազմում է 240 հազար մարդ, տարածքը 140 կմ²։


== Պատմություն ==
Քաղաքը 1296 թվականին հայտնի էր նաև Թյամբո անունով։ 1658 թվականին Նգուեն Ֆուկ Թան իշխանը երկու հազարանոց զորքով գրավեց քաղաքը և տվեց Թամթհանգ անունը, իսկ շուրջը ձևավորվեց Ֆիոկտյոմի գավառը։
1776 թվականին Վունգտաու թերակղզին հիշատակվեց վիետնամացի պատմաբան Լե Կյուի Դոնի «Առևտրի կառավարման մասին տարբեր նշումներ» տարեգրքում։ Նա գրել է, որ Վունգտաու ծովախորշը հետաքրքրում է բազմաթիվ ձկնորսների, շնորհիվ լեռներից իջնող գետերի։
1775 թվականից ծովածոց սկսեցին մտնել Պորտուգալիայի և Ֆրանսիայի նավերը։ Եվրոպացիները տեղանքը անվանում էին  միս Սեն-Ժակա։ Առևտրային նավերը գրավում էին ծովահեններին, և Զյա Լոնգ կայսրը իր կառավարման վերջում հրամայեց ափի պաշտպանության համար ամրոց կառուցել։ Ամրոցում հերթապահում էին երեք բանակներ։ Նրանց հրամանատարները՝ Ֆան Վան Ձին, Լե Վան Լոկը և Նգո Վան Հոցեն, 1822 թվականին կայսր Մին Մանգի կողմից Վունգտաու կղզում պարգևատրվեցին հողերով։ Այդ հողերը դարձան առաջին գյուղերը՝ Տհանգնյատը, Տհանգնին, Տհանգտամը։
1859 թվականի փետրվարի 10-ին ամրոցի պաշտպանները գնդակոծեցին 12 նավերից բաղկացած իսպանական նավատորմը ծովակալ Շառլ Ռիգո դը Ժենույի հրամանատարությամբ։ 
Վիետնամցիները պարտություն կրեցին, իսկ ֆրանսիացիների ճանապարհը բաց էր դեպի Հոշիմինի, որը նրանք գրավել էին մարտին։
Վունգտաուն կարևոր կետ դարձավ ծովի կողմից Հոշիմինիի պաշտպանության համար։ 1864 թվականին Վունգտաուն քաղաքը միացվեց Բարիա քաղաքին և հանձնվեց Հոշինիմայի կառավարությանը։
1895 թվականին Կոհինհինայի գեներալ-նահանգապետը հանդես եկավ հրամանագրով Սեն-Ժակը դարձնել ինքնավար քաղաք-հանգստավայր, սակայն 1898 թվականին կրկին միացվեց
Մեկ տարի անց սկսվեց Հոշիմինի - Բարիա - Վունգտաու ճանապարհների շինարարությունը։
Ընդհանուր առմամբ 1895-1890 թվականներին ֆրանսիացիները այդ տարածաշրջանում շատ բաներ արեցին զբոսաշրջության համար։ Կառուցեցին ճանապարհներ, հյուրանոցներ, էլեկտրակայաններ, ենթակառուցվածքներ։
1991 թվականի Վունգտաուն ստացավ քաղաքի կարգավիճակ և մտավ մարզի ենթակայության տակ։ 1999 թվականի սեպտեմբերի 16-ին վարչապետը ստորագրեց հրամանագիր №186/1999/QD-TTg Վունգտաու քաղաքը ստացավ երկրորդ կարգ։ Առաջին կարգ տրվել է 2013 թվականի ապրիլի 23-ին վարչապետի հրամանագրով։


== Բնակչություն ==
Բնակչությունը կազմում է 450 հազար մարդ (2016)։ Տարածքը կազմում է 140 կմ²։ Գավառի վարչական կենտրոնը Բարիա-Վուգտաուն է։ Քաղաքում գտնվում է Վունգտաու օդանավակայանը։


== Վարչատարածքային բաժանում ==
Քաղաքը բաղկացած է 16 քաղաքային բլոկներից և մեկ Լոնգշոն գյուղից։


== Պատկերասրահ ==

		
		
		


== Եղբայր քաղաքներ ==
 Ադրբեջան, Բաքու
 Ադրբեջան, Գանձակ
 Ինդոնեզիա, Պադանգ
 Ավստրալիա, Պարամատտա


== Ծանոթագրություններ ==


== Արտաքին հղումներ ==
Պաշտոնական կայք
Կարցանո

Կարցանո (իտալերեն՝ Carzano), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 500 մարդ (2008), բնակչության խտություն՝ 500 մարդ/կմ²։ Զբաղեցնում է 1 կմ² մակերես։ Փոստային ինդեքս՝ 38050։ Հեռախոսային կոդ՝ 0461։ Բնակավայրի հովանավոր պաշտպանը Սուրբ Մադոննա դելա Նիվան է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 766021


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դունքան Հալդեյն

Դունքան Հալդեյն (անգլ.՝ Duncan Haldane, սեպտեմբերի 14, 1951(1951-09-14), Լոնդոն, Միացյալ Թագավորություն), բրիտանացի ֆիզիկոս, աշխատում է Փրինսթոնի համալսարանում, և հանդիսանում է այցելող պատվավոր հետազոտող Տեսական ֆիզիկայի Պերիմետր ինստիտուտում։ Ստացել է Նոբելյան մրցանակ ֆիզիկայի ասպարեզում 2016 թվականին համատեղ Ջոն Մայքլ Քոսթերլիցի և Դեյվիդ Ջեյմս Թաուլեսի հետ տոպոլոգիական փուլային անցումների և նյութի տոպոլոգիական փուլերի ասպարեզում տեսական հայտնագործությունների համար։


== Կրթություն ==
Հալդեյնը ավարտել է Լոնդոնի Սուրբ Փոլի դպրոցը և Քրիստոսի քոլեջը, որտեղ նա ստացել է բակալավրի կոչում, որից հետո նաև դոկտորական կոչում 1978 թվականին, այս կոչումը նա ստացել է Ֆիլիպ Անդերսոնի ղեկավարության տակ կատարած հետազոտության համար։


== Հետազոտություններ և աշխատանք ==
Հալդեյնը աշխատել է որպես ֆիզիկոս ֆրանսիական Լաուն-Լանգեվին ինստիտուտում 1977-ից 1981 թվականները։ 1981 թվականի օգոստոսին նա տեղափոխվել է Հարավային Կալիֆոռնիայի համալսարան ստանձնելով այնտեղ ֆիզիկայի պրոֆեսորի օգնականի պաշտոն, այստեղ նա աշխատել է մինչև 1987 թվականը։ Հալդեյնը այստեղ դարձել է օգնական-պրոֆեսոր 1981 թվականից, իսկ հետագայում 1986 թվականից դարձել է պրոֆեսոր։ 1986 թվականի հուլիսիսց Հալդեյնը սկսել է աշխատել Սան Դիեգոյի Կալիֆոռնիայի համալսարանի ֆիզիկայի բաժնում որպես պրոֆեսոր, որտեղ էլ աշխատել է մինչև 1992 թվականի փետրվար ամիսը։ 1990 թվականին Հալդեյնը դարձել է նաև ֆիզիկայի պրոֆեսոր Փրինսթոնի համալսարանում, որտեղ և աշխատում է մինև այժմ։
Հալդեյնը հայտնի է իր լայնածավալ ներդրումներով խտացված նյութի ֆիզիկայի ասպարեզում, ներառյալ Լաթինջերի հեղուկների տեսությունը, միաչափ Սփին մոդելների տեսությունը, the theory of Հոլի տրոհված քվանտային էֆեկտի տեսությունը, և այլն։


== Պարգևներ ==
Հալդեյնը 1996 թվականին ընտրվել է Թագավորական միության անդամ, և Ամերիկյան ֆիզիկական միության, Ամերիկյան արվեստի և գիտությունների ակադեմիայի անդամ 1992 թվականին, ինչպես նաև Ամերիկյան ֆիզիկական միության (1986), և Ֆիզիկայի ինստիտուտի անդամ (1996), Ամերիկայի առաջավոր գիտությունների միության անդամ (2001)Նրան շնորհվել են Ամերիկյան ֆիզիկական միության Օլիվեր Ե. Բաքլիի մրցանակ (1993); Ալֆրեդ Պ. Սլոանի հիմնադրամի հետազոտող անդամի կոչում(1984-88); Ֆիզիկայի ինստիտուտի Դիրաքի մրցանակ 2012 թվականին։
Ջոն Մայքլ Քոսթերլիցի և Դեյվիդ Ջեյմս Թաուլեսի հետ Հալդեյնը կիսել է 2016 թվականի ֆիզիկայի ասպարեզում Նոբելյան մրցանակը տոպոլոգիական փուլային անցումների և նյութի տոպոլոգիական փուլերի ասպարեզում տեսական հայտնագործությունների համար։


== Ծանոթագրություններ ==


== Արտաքին հղումներ ==
Բոգդանի (գյուղ, Զոլոտոնոշայի շրջան)

Անվան այլ կիրառումների համար տե՛ս՝ ԲոգդանիԲոգդանի (ուկրաիներեն՝ Богдани), գյուղ Ուկրաինայի Չերկասիի մարզի Զոլոտոնոշայի շրջանում։ Հիմնադրվել է 1666 թվականին։
Չճշտված տվյալներով Բոգդանի գյուղում բնակվում էր 584 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յաղդանի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Յաղդան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 82 հուշարձան (17 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իստրիա (Խորվաթիա)

Իստրիա (խորվ.՝ Istarska županija), ժուպանիա, որը գտնվում է Խորվաթիայի հարավում՝ Բալկանյան թերակղզու Իստրիա թերակղզու վրա։
Վարչական կենտրոնը Պազինն է, իսկ խոշորագույն քաղաքը՝ Պուլան՝ ավելի քան 59,000 մարդ բնակչությամբ։
Իստրիայի ժուպանությունը գտնվում է Իստրիա թերակղզում՝ Ադրիատիկ ծովի ափին՝ Սլովենիայի հետ ցամաքային սահմանի մոտ։


== Աշխարհագրություն ==
Իստրիան տարածքով տասներորդ ամենախոշոր վարչա-տարածքային միավորն է Խորվաթիայում (զբաղեցնում է 2813 կմ² տարածք)։
Ամենաբարձր կետը Ուչկա լեռնագագաթն է՝ 1396 մետր բարձրությամբ։
Ափամերձ գոտիներում կլիման միջերկրածովային է և ամբողջ տարին տաք է։ Ցամաքային տարածքներում, մասնավորապես՝ Սլովենիայի սահմանամեձ գոտում կլիման լեռնային է։
Այն բնութագրվում է չոր և տաք ամառներով։ Տարվա ամենատաք ամիսը հուլիսն է, իսկ ամենացուրտը՝ հունվարը։ Միջին ամառային ջերմաստիճանը կազմում է 24 °C սնդիկի սյուն։ Բնութագրական են մեղմ ձմեռները՝ առատ տեղումներով։
Հունվարյան միջին ջերմաստիճանը կազմում է 5 °C:


== Բնակչություն ==
Ըստ 2011 թվականի մարդահամարի տվյալների՝ Իստրիայի բնակչությունը կազմում է 208 055 մարդ։
Բնակչության ճնշող մեծամասնությունը խորվաթներն են, որոնք կազմում են ամբողջ ժուպանիայի բնակչության 71,88 %-ը։
Մյուս խոշոր ազգային փոքրամասնություններն են իտալացիները (6,92 %) և սերբերը (3,2 %)։


== Տե՛ս նաև ==
Խորվաթիայի վարչական բաժանում
Իստրիա


== Ծանոթագրություններ ==
Բլանկա Լիպինսկա

Բլանկա Լիպինսկա (հուլիսի 22, 1985(1985-07-22), Puławy, Լյուբլինի վոյեվոդություն, Լեհաստան), լեհ կոսմետոլոգ և գրող, առավել հայտնի է իր էրոտիկ եռերգությամբ՝ «365 օր»-ով։ Առաջին վեպի հիման վրա 2020 թվականին նկարահանվել է նույնանուն ֆիլմը։ Նա ֆիլմի սցենարի համահեղինակն է, որտեղ նա ունեցել է կամեո։


== Կենսագրություն ==
Բլանկա Լիպինսկան ծնվել է Պուլավիում՝ հարավարևելյան Լեհաստանում, Մալգորզատա և Գժեգոժ Լիպինսկաների դուստրն է։ Ավագ դպրոցն ավարտելուց հետո ստացել է կոսմետոլոգիայի բակալավրի աստիճան։
Նախքան գրող դառնալը Լիպինսկան աշխատել է որպես հոգեթերապևտ-հիպնոսացնող։ Նա սիրում է սպորտ և ֆիթնես, ինչպես նաև ծովագնացություն։


== Երկեր ==
Լիպինսկի երեք գրքերը եռերգության մասեր են։ Առաջին անգամ հրատարակվել է լեհերեն, ինչից հետո դրանք պաշտոնապես դեռ չեն թարգմանվել անգլերեն։ Բոլոր երեք գրքերում իրադարձությունները տեղի են ունենում մի քանի ամսվա ընդմիջումից հետո։ Լիպինսկան ասել է, որ իր էրոտիկ եռերգությունը գրելու համար ոգեշնչվել է «Մոխրագույնի հիսուն երանգները» գրքից և դեպի Սիցիլիա կատարած անձնական ուղևորությունից։

365 dni, Wydawnictwo Edipresse Polska, Warszawa 2018
Ten dzień, Wydawnictwo Edipresse Polska, Warszawa 2018
Kolejne 365 dni, Wydawnictwo Agora, Warszawa 2019


== Ծանոթագրություններ ==
Խորհրդա-ֆրանսիական հարաբերություններ

Խորհրդա-ֆրանսիական հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Ֆրանսիայի Հանրապետության միջև
Դիվանագիտական հարաբերությունները հաստատվել են 1924 թվականի հոկտեմբերին։ 1932 թվականի չհարձակման պայմանագրով կողմերը հաստատեցին պատերազմից՝ որպես միջազգային վեճերի լուծման միջոցից հրաժարվելու սկզբունքը, պայմանավորվեցին չարգելակել փոխադարձ առևտրի զարգացումը, չմիջամտել միմյանց ներքին գործերին։ 1935 թվականի փոխօգնության պայմանագրով կողմերը պարտավորվեցին խորհրդակցել եվրոպական որևէ պետության կողմից նրանցից մեկի վրա հարձակման վտանգ ստեղծվելու դեպքում և անհապաղ օգնել հարձակման դեպքում։ Ֆաշիստական Գերմանիայի կողմից Չեխոսլովակիայի օկուպացումից հետո ֆրանսիան կառավարությունը բանակցություններ սկսեց, որոնց մասնակցում էր և անգլիական կառավարությունը, պատերազմի դեպքում գործնական օգնության միջոցների շուրջ 1939 թվականի մոսկովյան բանակցությունները խափանվեցին, և 1935 թվականի պայմանագիրը կորցրեց ուժը։ 1939 թվականին Ֆրանսիան և Բրիտանիան փորձեցին ռազմական դաշինք կազմել Մոսկվայի հետ, սակայն գերմանացիների առաջարկն անհամեմատ ավելի լավ պայմաններ ուներ։ 1939 թվականի օգոստոսի Խորհրդա-գերմանական պայմանագրով («Մոլոտով-Ռիբենտրոպ պակտ») Մոսկվայի վճռականորեն դարձավ Գերմանիայի տնտեսական դաշնակիցը։
Երբ 1941 թվականին Գերմանիան հարձակվեց նախկին դաշնակից Խորհրդային Միության վրա, Շառլ դը Գոլը հայտարարեց, որ Ազատ Ֆրանսիան (Ֆրանսիայի վտարանդի կառավարությունը) աջակցում է ԽՍՀՄ-ին։ 1944 թվականի դեկտեմբերին դը Գոլը մեկնեց Մոսկվա. ստորագրվեցին դաշինքի և փոխօգնության պայմանագիր, որը վերջնականապես չեղյալ հայտարարվեց 1955 թվականին՝ Սառը պատերազմի ժամանակաշրջանից շատ ավելի շուտ
1960-70-ական թվականներին ստորագրվեցին համաձայնագրեր գունավոր հեռուստատեսության, ատոմային էներգիայի խաղաղ օգտագործման (1965 թվական), գիտատեխնիկական, տիեզերքի ուսումնասիրման (1966), բժշկագիտության (1969), գյուղատնտեսական գիտության (1970) ասպարեզում համագործակցելու և այլնի վերաբերյալ։ 1973 թվականի կոմյունիկեում նշվում էր, որ խորհրդա-ֆրանսիական հարաբերություններում «համաձայնության և համագործակցության քաղաքականությունն ավելի ու ավելի մեծ կշիռ է ձեռք բերում միջազգային կյանքում»։ Ստորագրվեցին նոր համաձայնագրեր խորհրդային բնական գազի մատակարարումները ավելացնելու, ԽՍՀՄ-ին տրվող ֆրանսիական վարկերի պայմանների, 1975-1979 թվականների տնտեսական համագործակցության (1974 թվականին), էներգետիկայի, տուրիզմի, քաղաքացիական ավիացիայի և ինքնաթիռաշինության ասպարեզում համագործակցելու (1975 թվականին) վերաբերյալ։ 1979 թվականին ստորագրվեցին ԽՍՀՍ-Ֆրանսիա կապերի հետագա զարգացման, 1980-1990-ական թվականներին տնտեսական, արդիական և տեխնիկական համագործակցության ծրագիր, 1980-1985 թվականների տնտեսական համագործակցության համաձայնագիր։


== Ծանոթագրություններ ==